פיטר גרי

פיטר גולט גרי (באנגלית: Peter Goelet Gerry; 18 בספטמבר 1879 – 31 באוקטובר 1957) היה עורך דין ופוליטיקאי אמריקאי, שכיהן כחבר בבית הנבחרים של ארצות הברית ובהמשך כסנאטור מטעם רוד איילנד. הוא האדם היחיד בהיסטוריה של ארצות הברית שהפסיד את מושב הסנאט – ואז הצליח לחזור ולנצח מחדש את אותו יריב שהדיח אותו.

 ביוגרפיה 
 ראשית חייו 
גרי נולד ב־18 בספטמבר 1879 במנהטן, ניו יורק, לאלברידג' תומאס גרי וללואיזה מטילדה ליווינגסטון גרי. הוא היה נינו של אלברידג' גרי, סגן נשיא ארצות הברית החמישי.

אביו היה בעל הון גדול, שהוערך בשנת 1912 בכ־25 מיליון דולר (כ־814 מיליון דולר בערכים של 2025). מצד סבתו, האנה גרין גולט, היה נין של משקיע הנדל"ן פיטר גולט. אביו היה בן דוד של אילי הנדל"ן רוברט גולט ואוגדן גולט.

בקיץ 1899 קיבלו גרי ואחיו רוברט קיבלו שיעורים פרטיים מוויליאם ליון מקנזי קינג – מי שיכהן לימים לראש ממשלת קנדה. ב־1901 השלים את לימודיו באוניברסיטת הרווארד, למד משפטים, וב־1906 הוסמך לעריכת דין ברוד איילנד.

 ראשית הקריירה 
לאחר מות אמו בשנת 1920 ירש גרי נכסי נדל"ן גדולים, והוא ואחיו הסכימו למכור אותם בשנת 1922. בהסכם נאמנות משנת 1918 הוסדר כי כל האחים – פיטר, רוברט ואחיותיהם אנג'ליקה ומייבל – יכולים להמיר את חלקם בנכסי המשפחה למניות בחברת Gerry Estates Inc.

 קריירה פוליטית 
גרי נבחר לבית הנבחרים של ארצות הברית מטעם מחוז הקונגרס השני של רוד איילנד כמועמד המפלגה הדמוקרטית, וכיהן בתפקיד בשנים 1913–1915.
הוא הפסיד בבחירות של 1914, אך ב־1916 נבחר לסנאט וכיהן בו בשנים 1917–1929.

הוא היה הסנאטור הראשון מרוד איילנד שנבחר בבחירה ישירה על ידי הציבור, בעקבות התיקון ה־17 לחוקה. הוא היה גם הסנאטור הדמוקרטי הראשון של המדינה מאז 1859.

בין 1919 ל־1929 כיהן כ"מצליף הדמוקרטי" בסנאט, ותואר כ"מוסריסט וילסוניאני". ב־1928 הפסיד את מושבו לרפובליקני פליקס הברט. אך ב־1934, בהתמודדות חוזרת, ניצח שוב את הברט – ובכך הפך לאדם הראשון שחזר לסנאט וניצח את אותו יריב שהדיח אותו. הוא נבחר שוב ב־1940, אך לא התמודד לכהונה נוספת ב־1946.

למרות הפערים הגדולים בין דמוקרטים לרפובליקנים בתקופתו, שמר על יחסים טובים עם "מצליף הרוב" הרפובליקני, הסנאטור צ'ארלס קרטיס – שלימים היה מנהיג הרוב וסגן נשיא ארצות הברית.

 חיים אישיים 
ב־1910 התחתן עם מתילדה סקוט טאונסנד (1885–1949), בתו של ריצ'רד טאונסנד, נשיא מסילות הרכבת Erie and Pittsburgh Railroad, ונכדתו של איל הפחם והרכבות , שהיה חבר בית הנבחרים של ארצות הברית מפנסילבניה.

לזוג לא היו ילדים, והם התגרשו ב־1925. באותה שנה נישאה מתילדה ל – תת-מזכיר המדינה לעתיד. בוושינגטון נפוצו שמועות כי השניים ניהלו רומן שהרס את שתי נישואיהם.

ב־22 באוקטובר 1925 התחתן גרי עם אדית סטייווסנט דרסר (1873–1958), אלמנתו של ג'ורג' וושינגטון ואנדרבילט השני.
אדית הייתה אימה של קורנליה סטייווסנט ואנדרבילט, שנישאה לג'ון פרנסיס אמרסט ססיל – בנו של הלורד ויליאם ססיל.

 מותו 
גרי נפטר ב־31 באוקטובר 1957 בפרובידנס שברוד איילנד. אחיו הבכור, רוברט ליווינגסטון גרי, נפטר כמה שעות אחריו בדלהי, ניו יורק. פיטר גרי נקבר בבית העלמין סנט ג'יימס בהייד פארק, ניו יורק. אלמנתו מתה ב־21 בדצמבר 1958.

 קישורים חיצוניים 




קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מרוד איילנד
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1879
קטגוריה:אמריקאים שנפטרו ב-1957